घटना स्थल पर पुलिस को मुकेश की बहन सुनीता द्वारा छोड़ा गया एक नोट भी मिला. इस नोट में सुनीता ने घर छोड़ कर जाने की बात लिखी थी. इस नोट को पढ़ पुलिस के शक की सुई सुनीता पर गई. उन्होंने उसकी तलाश शुरू की तो वो अपनी सहेली के घर मिल गई. पुलिस ने जब सुनीता को हिरासत में लेकर कड़ी पूछताछ की तो उसने अपना जुर्म कबूल कर लिया. सुनीता का कहना हैं कि वो अपनी भाभी के रोज रोज के तानो से तंग आ चुकी थी इसलिए उसने ये बड़ा कदम उठाया. पुलिस ने IPC की हत्या से सम्बंधित धाराओं के तहत सुनीता के खिलाफ केस दर्ज कर लिया.